पहिलो कुरा त लामो संक्रमणपछि पर्यटन बोर्डमा सीईओ आउनुभएको छ, यो पनि एउटा ठूलो उपलब्धि हो जस्तो लाग्छ । मुलुकको पर्यटनको राष्ट्रिय तथा अनतर्राष्ट्रिय प्रवद्र्वन गर्नु नेपाल पर्यटन बोर्डको मूख्य दायित्व हो । भूकम्प तथा नाकाबन्दीका कारण पर्यटक आगमन एकदमै न्यून भइरहेको छ । यस्तो संवेदनशिल घडीमा सीईओले पर्यटन प्रवद्र्वनका लागि ‘स्पेसिफिक’ योजना र रणनीतिहरु तयार गरी तिनको कार्यान्वयनमा कटिबद्व भएर लाग्नुपर्छ । प्रवद्र्वनमात्र नभएर पर्यटनका पूर्वाधाहरुको विकासमा पनि पर्यटन बोर्डले भूमिका खेल्नुपर्छ । यसतर्फ पनि नयाँ सीईओले आफ्नो ध्यान केन्द्रित गर्नुपर्छ । पर्यटन बोर्डका विभिन्न तहमा रहेर लामो प्रशासनिक अनुभवसमेत संगालिसक्नुभएका नवनियुक्त सिइओले अब आफुले संगालेको अनुभवहरुलाई पर्यटन प्रवद्र्वनार्थ खर्च गर्नुपर्छ । आफ्ना योजनाहरु कार्यान्वयन गर्ने तहमा उहाँ स्वयं हुनुहुन्छ । यसका लागि निजी क्षेत्र र सरकारसँग उहाँले राम्रो सम्बन्ध कायम गरेर अगाडि बढनुपर्छ । आफ्ना योजना र कार्यक्रमहरुमा सबैलाई समान रुपमा सहभागी गराएर अघि बढ्नुपर्छ ।
